<classify> Mshambuliaji Hamis Kiiza alifunga bao lake la sita msimu huu akiwa na Simba na timu hiyo kufikisha pointi 18, lakini mashabiki wake walikuwa na presha kwa muda wote wa mchezo kutokana na wapinzani wao Coastal Union kuonesha kiwango cha juu na kupoteza nafasi nyingi walizozipata.Akizungumza na gazeti hili baada ya mchezo huo kumalizika, Kerr alisema amefurahi kupata matokeo hayo kwa sababu hali ilikuwa mbaya kwao kutokana na kupoteza mchezo uliopita dhidi ya Prisons na kama wangefungwa tena kwenye mchezo huo wangejiweka mbali na mbio za ubingwa msimu huu.Hatukuwa bora kimbinu kuliko wapinzani wetu Coastal Union, lakini nafurahi kuona tumepata ushindi ambao umerudisha furaha na ari ya kujiamini kwa wachezaji wangu hilo ndilo lililokuwa la msingi kwetu, alisema Kerr.Kocha huyo raia wa Uingereza , alisema ni vigumu kwa timu yake na timu nyingi za Afrika kuonesha kiwango cha juu katika kila mechi zinazofuatana na hiyo ni kutokana na wachezaji wengi kutokuwa na mtazamo wa mbali wa kufikiria kubadilisha mpira.Alisema falsafa ya wachezaji wengi waliopo kwenye kikosi cha Simba wanapenda kucheza pasi fupi wakiwa karibu na wanashindwa kuwa na mtazamo wa mbali kwa kubadilisha mchezo kwa kupiga pasi ndefu, pale wapinzani wao wamewafuata upande waliopo wakipiga pasi zao fupi.Kerr alisema amekuwa akiwafundisha kila siku wachezaji wake, lakini anashangaa kuona hawabadiliki, hivyo hana namna zaidi ya kuwaelekeza vitu ambavyo anaona vinaweza kuwasaidia kuwapa ushindi.  <topic>: michezo 